Source: https://keusote.cloudnc.fi/fi-FI/Toimielimet/Yhtymaumlvaltuusto/Kokous_1642020__2/Yhtymavaltuuston_sahkoinen_kokous(2388)
Timestamp: 2020-07-14 02:49:09+00:00
Document Index: 20286161

Matched Legal Cases: ['§ 3', '§ 13', '§ 115', '§ 58', '§ 115', '§ 98', '§ 1']

Yhtymävaltuuston sähköinen kokous | Keski-Uudenmaan Sote
Kokous 16.4.2020 - 2
Yhtymävaltuuston sähköinen kokous
§ 3 Yhtymävaltuuston sähköinen kokous
KEUDno-2020-565
Hanna Pellikka, johtava asiantuntija, hanna.pellikka@keusote.fi
Keski-Uudenmaan sote kuntayhtymän 1.2.2020 voimaantulleen hallintosääntömme § 13 mukaan sosiaali- ja terveydenhuollon jaoston tehtävänä on toimia tartuntatautien torjunnasta vastaavana toimielimenä.
Hallintosäännön § 115 mukaan toimielin voi pitää kokouksen sähköisesti, jos yhtymähallitus on päättänyt sähköisen kokouksen käyttöönotosta toimielimen osalta.
Tartuntatautilain 1227/2016 § 58 mukaan tartuntatautien toiminnasta vastaava toimielin voi päättää toimialueellaan sosiaali- ja terveydenhuollon toimintayksiköiden, oppilaitosten, päiväkotien, asuntojen ja vastaavien tilojen sulkemisesta sekä yleisten kokousten ja tilaisuuksien kieltämisestä. Edellytyksenä on lisäksi, että toimenpide on välttämätön yleisvaarallisen tai yleisvaaralliseksi perustellusti epäillyn tartuntataudin leviämisen estämiseksi. Aluehallintovirasto voi tehdä alueellaan vastaavat päätökset silloin, kun ne ovat tarpeen usean kunnan alueella.
Sosiaali- ja terveydenhuolto jaoston 4.3.2020 kokouksessa todettiin, että koronavirus-tartunnat ovat lisääntyneet HUS-sairaanhoitopiirin alueella. Tilannetta seurataan aktiivisesti kuntayhtymässä yhteistyössä Hus-infektioyksikön, THL:n ja aluehallintoviraston kanssa. Tarve sosiaali- ja terveydenhuollon pikaiseen koollekutsumiseen epidemiatilanteen muuttuessa on tarpeen tehdä mahdollisimman jouhevaksi ja sähköinen kokous nopeuttaisi jaoston työskentelyä.
Kuntalain 99§:n mukaan sähköisen kokouksen edellytyksenä on, että läsnäoleviksi todetut ovat keskenään näkö- ja ääniyhteydessä.
Kuntayhtymässä on valmiudet sähköisen kokouksen järjestämiseen.
Yhtymähallitus päättää, että sosiaali- ja terveydenhuollon jaosto voi kokoontua sähköiseen kokoukseen tartuntatautien torjunnassa liittyvässä päätöksenteossa.
Hyväksyttiin ehdotuksen mukaan.
Yhtymähallitus, 17.3.2020
Koronaepidemian leviämisen hillitsemiseksi suositellaan rajoittamaan kokouksia, joissa on oltava fyysisesti läsnä.
Kuntayhtymän hallintosäännön § 115 mukaan toimielin voi pitää kokouksen sähköisesti, jos yhtymähallitus on päättänyt sähköisen kokouksen käyttöönotosta toimielimen osalta.
Kuntalain 99 §:n mukaan sähköisen kokouksen edellytyksenä on, että läsnäoleviksi todetut ovat keskenään yhdenvertaisessa näkö- ja ääniyhteydessä.
Yhtymähallitus päättää, että yhtymähallitus voi kokoontua sähköiseen kokoukseen.
Lisäksi yhtymähallitus päätti
- että sähköinen kokous voidaan ottaa käyttöön myös tarkastuslautakunnan kokouksissa
- esittää valtuustolle, että se päättää osaltaan sähköisen kokouksen käyttöönotosta.
Yhtymähallitus täydentää 17.3.2020 päätöstään siten, että sähköinen kokousmenettely voidaan ottaa käyttöön kaikissa kuntayhtymän toimielimissä ja työryhmissä poislukien yhtymävaltuusto.
Eemeli Peltonen teki seuraavan muutosesityksen: "Koska esitykseen ei sisälly sähköisten kokousten tietoturvallisuuden arviointia (kuntalaki § 98), esitän pykälän 55 palauttamista uudelleen valmisteluun niin, että tehdään selkoa siihen, miten kuntayhtymä varmistaa sähköisten kokousten tietoturvallisuuden kuntalain edellytysten mukaisesti."
Puheenjohtaja totesi, että koska Eemeli Peltosen esitystä ei ole kannatettu, se raukeaa kannattamattomana ja esittelijän esitys hyväksyttiin.
Yhtymävaltuusto päättää, että yhtymävaltuusto voi kokoontua sähköiseen kokoukseen.
§ 1 Nimenhuuto ja laillisuuden ja päätösvaltaisuuden toteaminen